# Diazocompost

Un diazocompost, o compost diazo, és una classe de compostos orgànics amb un grup funcional consistent en dos àtoms de nitrogen enllaçats. La fórmula general és: ${\ce {R2C=N2}}$. L'exemple més simple d'un diazocompost és el diazometà.

## Història

El primer diazocompost alifàtic, el diazoacetat d'etil, fou obtingut pel químic alemany Theodor Curtius (1857–1928) el 1883 per diazotació de l'etilglicinat. El diazocompost més senzill, el diazometà, fou sintetitzat el 1894 pel també químic alemany Hans Freiherr von Pechmann (1850–1902).

## Nomenclatura

Els compostos que contenen el grup funcional diazo, unit per un àtom de nitrogen a un àtom de carboni, s'anomenen afegint el prefix «diazo-» al nom de l’hidrur fonamental. Exemples són: diazometà ${\ce {CH2N2}}$, diazoacetat d’etil ${\ce {N2CH-CO-O-C2H5}}$.

## Propietats

L'estructura electrònica dels diazocompostos inclou una càrrega positiva en el nitrogen central i una càrrega negativa distribuïda entre el nitrogen terminal i el carboni. D'aquí ve que alguns dels diazocompostos més estables siguin les α-diazocetones i els α-diazoésters, ja que la densitat de càrrega negativa es deslocalitza en el grup carbonil. En canvi, els diazo-alquils són explosius i sòls romanen estables a baixes temperatures.

## Aplicacions

Els diazocompostos són utilitzats com precursors dels carbens, generats per termòlisi o fotòlisi a, per exemple, en la reacció de Wolff. També s'usen a la ciclopropanació catalitzades per metalls de transició, com en la síntesi de la tranilcipromina, segons indica el següent esquema, en el que la sal sòdica de benzaldehid es transforma en un carbè de rodi mitjançant un intermediari diazocompost.
L'any 2006 es va sintetitzar una inusual biomolècula amb grup diazo. En la seva síntesi, la reacció d'un grup carbonil amb la hidrazina 1,2-bis(tert-butildimetilsilil)hidrazina a la hidrazona corresponent és seguida per una reacció del difluoroyodobenzè al diazocompost.
Un altre diazocompost comercialment rellevant és el diazoacetat d'etil ${\ce {N2CH-CO-O-C2H5}}$. El premi Nobel de química Robert Huber va estudiar a la seva tesi doctoral la cristal·lització dels diazocompostos.
Un grup de compost isomèric amb propietats similars són les diazines, en les que el carboni i els dos nitrògens estan enllaçats en forma d'anell.

## Referències

* ↑ Aggarwal, V.K. and de Kimpe, N. and Collier, S.J. and Dabdoub, M. and Eberbach, W.. Science of Synthesis: Houben-Weyl Methods of Molecular Transformations Vol. 27: Heteroatom Analogues of Aldehydes and Ketones. Thieme, 2014. ISBN 9783131720214.
* ↑ Unió Internacional de Química Pura i Aplicada. Comissió de Nomenclatura de Química Orgànica. Guia de la IUPAC per a la nomenclatura de compostos orgànics : recomanacions del 1993 (incloent-hi les revisions, tant publicades com no publicades fins ara, de l'edició del 1979 de la Nomenclature of organic chemistry), febrer del 2017. ISBN 978-84-9965-333-4.
* ↑ Catalytic Cyclopropanation of Alkenes Using Diazo Compounds Generated in Situ. A Novel Route to 2-Arylcyclopropylamines Varinder K. Aggarwal, Javier de Vicente, and Roger V. Bonnert Org. Lett.; 2001; 3(17) pp 2785 - 2788; (Letter) Abstract
* ↑ Notes: El benzaldehid reacciona amb la para-toluensulfonil hidrazida a la hidrazona. La seva sal sòdica reacciona con la N-vinilftalimida i l'acetat de rodi en una catàlisi amb canvi de fase i el PTC al ciclopropà. El grup ftalimida se elimina con hidrazina. El producte resultant es el isòmer cis, però per mitjà l'adició de ClFeTPP la quantitat de isòmer trans augmenta a un 33%
* ↑ Total Synthesis of the Diazobenzofluorene Antibiotic (-)-Kinamycin C1 Xiaoguang Lei and John A. Porco, Jr. J. Am. Chem. Soc.; 2006; ASAP Web Release Date: 26-Oct-2006; (Communication) doi: 10.1021/ja066621v
* ↑ Elusive Natural Product Is Synthesized Stu Borman Chemical & Engineering News October 31, 2006 Link.